Šypsnys
Žavi sielą dar viena
Vėlyva rudens diena
Saulės šypsnio dovana.

Giedras spindulio šypsnys,
Lėtas, šiltas bučinys
Skausmą laime sumainys.

Sieloj gera ir glaudu:
Švelnučiu tyliu aidu
Dainą pamirštą randu.

Glosto veidą spinduliai,
O viduj giliai, giliai
Gieda ilgesys tyliai.

Erdvė saulės kupina —
Laimės šypsnio dovana —
Ir daina, daina, daina ...

Vincas Mykolaitis-Putinas
Eilėraščiai